รัฐบาลไทย-ข่าวทำเนียบรัฐบาล-ปลัดมหาดไทยปิดการอบรมผู้บริหารกระทรวงมหาดไทย หลักสูตร MOI CAST เน้นย้ำ การทำงานทุกเรื่องต้องบูรณาการคนมหาดไทยด้วยกันแล้วขยายผลไปยังภาคีเครือข่ายทั้ง 7 ภาคี
วันศุกร์ที่ 2 มิถุนายน 2566
01/06/2566
ปลัดมหาดไทยปิดการอบรมผู้บริหารกระทรวงมหาดไทย หลักสูตร MOI CAST เน้นย้ํา การทํางานทุกเรื่องต้องบูรณาการคนมหาดไทยด้วยกันแล้วขยายผลไปยังภาคีเครือข่ายทั้ง 7 ภาคี
ปลัดมหาดไทยปิดการอบรมผู้บริหารกระทรวงมหาดไทย หลักสูตร MOI CAST เน้นย้ํา การทํางานทุกเรื่องต้องบูรณาการคนมหาดไทยด้วยกันแล้วขยายผลไปยังภาคีเครือข่ายทั้ง 7 ภาคี เพื่อหนุนเสริมการพัฒนาพื้นที่เพื่อสร้างความตระหนักถึงบริบทภูมิสังคม เพื่อบําบัดทุกข์ บํารุงสุข
ปลัดมหาดไทยปิดการอบรมผู้บริหารกระทรวงมหาดไทย หลักสูตร MOI CAST เน้นย้ํา การทํางานทุกเรื่องต้องบูรณาการคนมหาดไทยด้วยกันแล้วขยายผลไปยังภาคีเครือข่ายทั้ง 7 ภาคี เพื่อหนุนเสริมการพัฒนาพื้นที่เพื่อสร้างความตระหนักถึงบริบทภูมิสังคม เพื่อบําบัดทุกข์ บํารุงสุขให้กับพี่น้องประชาชนโดยรวมอย่างมีประสิทธิภาพและยั่งยืน
วันนี้ (1 มิ.ย. 66) เวลา 13.00 น. ที่ห้อง War room กระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย เป็นประธานปิดการฝึกอบรมเชิงปฏิบัติการหลักสูตรผู้นํานักขับเคลื่อนยุทธศาสตร์นําการเปลี่ยนแปลงสู่เป้าหมายการพัฒนาที่ยั่งยืน (MOI CAST (Ministry of Interior for Change Agent for Strategic Transformation)) ระดับกระทรวง ผ่านระบบ Zoom ไปยังศูนย์ศึกษาและพัฒนาชุมชนนครนายก จังหวัดนครนายก และศาลากลางจังหวัด ทุกจังหวัด โดยได้รับเมตตาจาก พระครูสุภัทรธรรมโฆษิต ผู้ช่วยเจ้าอาวาสวัดระฆังโฆสิตาราม และผู้รักษาการเจ้าอาวาสวัดบางหลวงหัวป่าสาขาวัดระฆังโฆสิตาราม ร่วมงาน โดยมี นายสมคิด จันทมฤก รองปลัดกระทรวงมหาดไทย นายแมนรัตน์ รัตนสุคนธ์ อธิบดีกรมการปกครอง นายพงศ์รัตน์ ภิรมย์รัตน์ อธิบดีกรมโยธาธิการและผังเมือง นายอรรษิษฐ์ สัมพันธรัตน์ อธิบดีกรมการพัฒนาชุมชน นายขจร ศรีชวโนทัย อธิบดีกรมส่งเสริมการปกครองท้องถิ่น นายวราพงษ์ เกียรตินิยมรุ่ง ที่ปรึกษาด้านวิศวกรรมสํารวจ กรมที่ดิน นายกลวัชร ทรัพย์ส่งสุข ผู้อํานวยการศูนย์เตือนภัยพิบัติแห่งชาติ รศ.วรวรรณ โรจนไพบูลย์ ผศ.พิเชฐ โสวิทยสกุล ที่ปรึกษาปลัดกระทรวงมหาดไทย ผู้ว่าราชการจังหวัด รองผู้ว่าราชการจังหวัด หัวหน้าส่วนราชการ หัวหน้าหน่วยงานรัฐวิสาหกิจ และผู้เข้ารับการอบรม จํานวน 96 คน ได้แก่ รองอธิบดี หัวหน้าหน่วยงานในสังกัดสํานักงานปลัดกระทรวงมหาดไทย กรม หน่วยงานรัฐวิสาหกิจในสังกัดกระทรวงมหาดไทย และภาคีเครือข่าย ร่วมรับฟัง
นายสุทธิพงษ์ จุลเจริญ ปลัดกระทรวงมหาดไทย กล่าวว่า ขอขอบคุณและชื่นชมในความมุ่งมั่นตั้งใจของผู้บริหารกระทรวงมหาดไทยที่เข้ารับการอบรม ซึ่งจากการร่วมรับฟังการนําเสนอตลอด 3 วันนั้น ทุกคนต้องทําความเข้าใจในบทบาทหน้าที่และตีโจทย์ของการขับเคลื่อนงานให้กระจ่างก่อนว่า “เราต้องทําให้พี่น้องประชาชนเลื่อมใสศรัทธา” ด้วยการเป็นข้าราชการที่ดีในพระบาทสมเด็จพระเจ้าอยู่หัว แสดงออกซึ่งความมุ่งมั่นตั้งใจทําหน้าที่ “บําบัดทุกข์ บํารุงสุข” ด้วยการขับเคลื่อนศาสตร์พระราชาด้วยกลไก 357 คือ 3 ระดับ ได้แก่ พื้นที่/ชุมชน จังหวัด สู่ระดับประเทศ 5 กลไก ได้แก่ ประสานงานภาคีเครือข่าย บูรณาการแผน ติดตามประเมินผล การจัดการความรู้ และสื่อสารสังคม และ 7 ภาคีเครือข่าย ได้แก่ ภาคราชการ ภาคผู้นําศาสนา ภาควิชาการ ภาคเอกชน ภาคประชาสังคม ภาคประชาชน และภาคสื่อสารสังคม ด้วยการทํางานเป็นทีม เริ่มจากการบูรณาการงานทุกกรม รัฐวิสาหกิจ และขยายไปยังทุกกระทรวง เพราะกฎหมายและแบบแผนประเพณีการบริหารราชการแผ่นดินตั้งแต่อดีตรวมถึงความรู้สึกของพี่น้องประชาชนได้ให้การยกย่องและให้เกียรติว่า “คนมหาดไทยคือผู้นําสูงสุดของฝ่ายข้าราชการประจํา” ทั้งที่ที่ว่าการอําเภอ มี “นายอําเภอ” เป็นผู้นํา ที่ศาลากลางจังหวัดมี “ผู้ว่าราชการจังหวัด” เป็นผู้นํา ซึ่งคําว่า “ผู้นํา” มีนัยว่าต้องเป็น “คนนําทาง” ที่เดินไปด้วยกันกับภาคีเครือข่าย จึงต้องแสดงให้เห็นชัดว่าเรามีความมุ่งมั่น ความตั้งใจจริงในการที่จะบําบัดทุกข์ บํารุงสุขให้กับพี่น้องประชาชน ช่วยเหลือพี่น้องประชาชน Change for Good ให้ได้รับสิ่งที่ดีในทุกด้าน “เพราะหัวใจของเราคือพี่น้องประชาชน”
“การฝึกอบรมเป็นการฟื้นฟูจิตใจ ฟื้นฟูจิตสํานึกของคนมหาดไทยให้มุ่งมั่นตั้งใจในการบําบัดทุกข์ บํารุงสุข และมุ่งมั่นในการทําพาทีมคนมหาดไทยและภาคีเครือข่ายทั้ง 7 ภาคีไปทําหน้าที่บําบัดทุกข์ บํารุงสุข ซึ่งถ้าทําเช่นนี้ได้ “ทุกคนก็จะรักเรา” โดยเฉพาะพี่น้องประชาชนที่เป็นเป้าหมายการทํางานของเรา ประการต่อมา เราจะเลือกพื้นที่การทํางานไม่ได้ เพราะเป็นพื้นที่รวมทั้งอําเภอ และจะมีแค่ตําแหน่งที่สําคัญแต่เพียงนายอําเภอไม่ได้ ต้องมีปลัดอําเภอ และหัวหน้าส่วนราชการประจําอําเภอ ข้าราชการประจําอําเภอ โดยให้ “1 ตําบลมี 1 ปลัดอําเภอผู้รับผิดชอบการบูรณาการทีมงาน” ซึ่งแตกต่างจากหมู่บ้านยั่งยืน (Sustainable Village) ที่เราเลือกหมู่บ้านที่มีการพัฒนาน้อยที่สุด 1 หมู่บ้านใน 7,255 ตําบล และได้เสริมเพิ่มเติมว่า เราต้องทําในทุกหมู่บ้านด้วย ซึ่งความยั่งยืนจะเกิดขึ้นได้ ทีมของแต่ละตําบลต้องทําให้ทุกหมู่บ้านมีทีมบําบัดทุกข์ บํารุงสุขแบบบูรณาการอย่างยั่งยืนให้ครบทุกหมู่บ้าน แบ่งเป็น ทีมที่เป็นทางการ คือ ผู้ใหญ่บ้าน ผู้ช่วยผู้ใหญ่บ้าน คณะกรรมการหมู่บ้าน และทีมที่ไม่เป็นทางการ คือ ทีมจิตอาสา ต้องมีระบบคุ้ม ป๊อกบ้าน หย่อมบ้าน ที่เกิดจากการรวมตัวจิตอาสาในการดูแลซึ่งกันและกัน โดยน้อมนําหลักการทรงงานของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ผ่านโครงการพระราชดําริ 4,741 โครงการ ด้วยการพัฒนาที่ยั่งยืน ที่ต้องเกิดกระบวนการร่วมคิด ร่วมพูดคุยปรึกษาหารือ ร่วมทํา และร่วมรับประโยชน์ และต้องมีการสื่อสารให้สาธารณชนได้รับรู้” นายสุทธิพงษ์ฯ กล่าวในช่วงต้น
นายสุทธิพงษ์ จุลเจริญ กล่าวต่ออีกว่า ข้อเตือนใจที่สําคัญต้องเข้าใจว่า เราจะมีเพื่อนมาก คนมหาดไทยต้องมุ่งมั่นทํางาน ทําให้พี่น้องประชาชนรัก ด้วยการหมั่นลงพื้นที่ให้ “รองเท้าสึกก่อนเป้ากางเกงขาด” แสดงความรัก ความปรารถนาดี ด้วยการ “ทําสิ่งที่ดีที่เป็นประโยชน์” ให้กับประชาชน ดังพุทธพจน์ที่ว่า “ททมาโน ปิโย โหติ : เพราะผู้ให้ย่อมเป็นที่รัก” ด้วยการต้องหมั่นลงพื้นที่ทําอย่างเต็มกําลังความสามารถ ทั้งงานราชการ งานพระศาสนา งานสังคม งานศิลปะ วัฒนธรรม งานประเพณี เพื่อให้ความรัก ความใกล้ชิด ความอบอุ่น เป็นที่ปรึกษา เป็นผู้ที่จะบอกกล่าวเล่าสิบว่าปัญหาที่เกิดขึ้นอยู่เรากําลังทํากําลังแก้ มีความหวัง ซึ่งถ้าหากเราช่วยกันสร้างทีมและพาทีมลงไปในพื้นที่เพื่อทําให้สิ่งเหล่านี้เกิดขึ้น ก็จะบังเกิดประโยชน์กับพวกเราทุกคนใน 3 ประการ คือ 1) มีความสุข 2) ได้รับความรักความศรัทธาจากพี่น้องประชาชน และ 3) ได้ทําหน้าที่ข้าราชการที่ดีในพระบาทสมเด็จพระเจ้าอยู่หัว นอกจากนี้ ต้องพึงรําลึกนึกถึงปณิธานที่สําคัญของพลเอก เปรม ติณสูลานนท์ อดีตประธานองคมนตรีและรัฐบุรุษ ที่ว่า “เกิดมาต้องตอบแทนบุญคุณแผ่นดิน” ด้วยการกตัญญูกตเวทีต่อบรรพบุรุษที่ท่านได้รักษา ได้สร้างสมคุณงามความดี จนทําให้กระทรวงมหาดไทยเป็นที่พึ่ง เป็นบ้านที่เราได้มาอยู่อาศัยเพื่อทําหน้าที่บําบัดทุกข์ บํารุงสุขให้กับประชาชน และหนุนเสริมให้สถาบันหลักของชาติ อันประกอบด้วย สถาบันชาติ สถาบันศาสนา และสถาบันพระมหากษัตริย์ มีความมั่นคงวัฒนาสถาพร เพื่อให้คนรุ่นต่อไปมีความสําเร็จต่อไป ซึ่งความสําเร็จอยู่ที่ทุกท่านและต้องช่วยกันทําทันที โดย “ในด้านการบูรณาการแผนงานและยุทธศาสตร์” สิ่งที่ต้องหยิบยกมาเป็นประเด็นสําคัญไปสู่การบูรณาการ คือ “ทุกข์ของพี่น้องประชาชน” ที่ได้สะท้อนผ่านการสํารวจโดยระบบ ThaiQM ที่เสริมเติมเต็มระบบ TPMAP อันเป็นเป้าหมายสําคัญที่ผู้นําในระดับพื้นที่ นําโดยท่านนายอําเภอ ได้บูรณาการหน่วยงานพุ่งเป้าลงไปแก้ไขปัญหาความยากจนและความเดือดร้อนทุกเรื่องของพี่น้องประชาชน ด้วยการนํางานเป็นทีมอย่างแท้จริง ไม่ทํางานแยกส่วนเป็นไซโล ต้องมานั่งจับเข่าคุยกันเพื่อบูรณาการจัดทําแผนอย่างแท้จริง ทั้งแผนที่เสนอจากพื้นที่ขึ้นมา (Bottom up) ที่ทําให้เราเห็นปัญหาประชาชน และลักษณะการสั่งการไปยังพื้นที่ (Top down) เพื่อทําให้เราสามารถกําหนดกรอบทิศทางในการพัฒนาประเทศ นอกจากนี้ “ในด้านการหนุนเสริมและประเมินผล” ทุกหน่วยงานต้องรู้ยุทธศาสตร์และปรับตัว Transform งานมหาดไทยครบทั้งระบบ ทั้งเรื่องคน ด้วยการปลุกจิตสํานึกคนมหาดไทยให้ขึ้นมามีทั้งภาวะผู้นําและการยอมรับนับถือด้านความรู้ความสามารถของทีม รวมทั้งระบบของการทํางานที่ต้องเท้าติดดินและลงไปทํางานร่วมกับพี่น้องประชาชน ทําให้พี่น้องประชาชนเป็นที่พึ่งของตนเองเพื่อให้เกิดการบําบัดทุกข์ บํารุงสุข แบบบูรณาการอย่างยั่งยืน คือ แม้ไม่มีข้าราชการ ประชาชนก็สามารถดูแลคนในหมู่บ้าน/ชุมชน รวมถึงการประเมินผล การสื่อสาร ต้อง Transform ทั้งหมด และต้อง “ทําทันที”
นายสุทธิพงษ์ จุลเจริญ กล่าวเพิ่มเติมว่า ในด้านกลไกการจัดการความรู้ วิจัยและพัฒนาบุคลากร ต้องคิดว่าจะทําอย่างไรคนมหาดไทยจะมีความรู้และนําใช้อย่างถูกที่ถูกทาง เพราะ “ความสําเร็จของงานขึ้นอยู่กับคน” ที่มีลักษณะที่พึงประสงค์ คือ มีอุดมการณ์ (Passion) และทัศนคติ (Attitude) ที่ดี ตามด้วยความรู้ (Knowledge) และความสามารถ (Ability) เพื่อเป็นต้นแบบให้กับข้าราชการรุ่นใหม่ เป็นเบ้าให้กับคนที่มาอยู่ใหม่ และเป็นทีมงานที่ดีของผู้บังคับบัญชา เพื่อร่วมกันพาองค์กรไปสู่เป้าหมายการขับเคลื่อนงานเพื่อความยั่งยืน และในประเด็นสุดท้าย คือ “กลไกการสื่อสารสร้างความเข้าใจสังคมเชิงรุก” ทุกคนต้องเข้าใจให้ดีก่อนว่า “การสื่อสารคือการกระทํา” และ “ต้องทําควบคู่ไปกับการเผยแพร่เผยข้อมูลข่าวสาร” เริ่มตั้งแต่ภายในองค์กร คือ คนในแผนกเดียวกัน องค์กรเดียวกันต้องรับรู้ข้อมูลรับรู้สิ่งในสิ่งประโยชน์กับงานที่ทํา และช่วยกันนําเสนอข้อมูล หรือกล่าวโดยง่ายว่า ชาวมหาดไทยต้องเป็นทั้งผู้รับสารและผู้ส่งสาร ซึ่งส่วนนี้เป็นส่วนสําคัญถ้าหากเราไม่เป็นทั้งคนส่งสารและรับสาร ไม่มีการพูดคุยประชาสัมพันธ์ในเรื่องนโยบายที่สําคัญ ก็จะทําให้ไม่มีการแลกเปลี่ยนข้อมูลกันเกิดขึ้น แต่ถ้าเราช่วยกันรับสารและส่งสารก็จะทําให้การประชาสัมพันธ์ของเรานั้นเป็นวงกว้าง โดยสิ่งที่สําคัญคือ “ต้องทําอย่างต่อเนื่อง” เพราะความต่อเนื่องคือพลังที่จะทําให้เกิดการพัฒนาที่ยังยืน หรือที่เราเรียกว่าการสื่อสารคือพลัง ด้วยการสื่อสารผ่านพี่น้องประชาชนอย่างต่อเนื่อง ลงพื้นที่อย่างต่อเนื่อง ทําให้พี่น้องประชาชนเกิดความมั่นใจ หรือที่เรียกว่า “วิสฺสาสปรมา ญาตี : ความสนิทสนมเป็นญาติอย่างยิ่ง” ดังนั้นถ้าเราสนิทสนมแล้ว การสื่อสารจะทําได้โดยง่าย ซึ่งเหล่านี้ล้วนแต่เป็นการน้อมนําหลักการทรงงานที่ได้พระราชทานถึงการสื่อสารที่สําคัญ คือ ต้องสื่อสารทุกกระบวนการขั้นตอนด้วยการสร้างการมีส่วนร่วม ฝึกปฏิบัติ เฉกเช่นล้นเกล้าฯ พระบาทสมเด็จพระจุลจอมเกล้าเจ้าอยู่หัว เสด็จพระราชดําเนินประพาสไปยังนานาประเทศ และประพาสตามหัวเมืองต่างจังหวัดอย่างใกล้ชิดกับราษฎร ซึ่งพระองค์ท่านทรงทําอย่างต่อเนื่องและจริงจัง ทําให้เกิดผลลัพธ์ คือ ความเชื่อมั่นศรัทธาจากราษฎรอย่างแท้จริง
“การสื่อสารที่ดีที่เราต้องเร่งสร้างการรับรู้ทุกขั้นตอนตั้งแต่ 1) ทําให้ประชาชนรับรู้ ทําให้คนรับรู้ หรือเรียกว่า สร้างความตระหนักให้ประชาชนรับรู้ (Awareness) เช่น สร้างการรับรู้วิธีการทําให้มีน้ําใช้ในช่วงหน้าแล้ง วิธีป้องกันภัยช่วงน้ําท่วม เป็นต้น 2) สื่อสารให้คนมีความสนใจ 3) สร้างนักสื่อสารสังคมในระดับอําเภอ ตําบล/หมู่บ้าน ผ่านกิจกรรมส่งเสริมการจัดทําสื่อ เช่น การประกวดประขัน การรณรงค์ ฯลฯ โดยดูภูมิสังคมและสรรหาคนมาช่วยงานให้มาก ๆ และสุดท้าย คือ การสื่อสารแต่ละครั้งจะมี Feedback เพื่อให้เราสามารถประเมินผลปรับปรุงการสื่อสารได้ ซึ่งข้อที่ต้องทําอยู่เสมอคือ “ต้องทําให้เห็นถึงกระบวนการทํางานทุกขั้นตอน” ด้วยการประชุม พูดคุย แนะนํา พาให้พี่น้องประชาชนร่วมทํา เพื่อให้เป็นต้นแบบให้คนอื่นได้ทําตาม และขอเป็นกําลังใจให้ทุกท่านประสบความสําเร็จในการไปสร้างภาคีเครือข่าย โดยเริ่มจากการบูรณาการคนมหาดไทยด้วยกันขยายผลไปยังทีมภาคีเครือข่ายทั้ง 7 ภาคี เพื่อหนุนเสริมการพัฒนาพื้นที่ให้สร้างความตระหนักถึงบริบทภูมิสังคม เพื่อบําบัดทุกข์ บํารุงสุขให้กับพี่น้องประชาชนโดยรวมอย่างมีประสิทธิภาพและยั่งยืน และขอให้รําลึกนึกถึงเสมอว่าอนาคตของกระทรวงมหาดไทยอยู่ที่พวกเรา อนาคตที่ดีที่สดใสของพี่น้องประชาชนอยู่ที่พวกเรา และขอให้นําสิ่งดี ๆ ที่คณะวิทยากรและผู้บริหารระดับสูงของกระทรวงมหาดไทยได้ให้ข้อแนะนําไปประยุกต์ใช้ให้เกิดประโยชน์กับกระทรวงมหาดไทยและทางราชการ อันจะยังประโยชน์ให้พี่น้องประชาชนได้มีความสุขอย่างยั่งยืน” นายสุทธิพงษ์ฯ กล่าวในช่วงท้าย